ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0497/99

υποβολή: Bartho Pronk (PPE) προς την Επιτροπή

(5 Μαρτίου 1999)

Θέμα: Διασυνοριακή παροχή ιατρικής περίθαλψης

Προσφάτως, το Δικαστήριο έλαβε αποφάσεις όσον αφορά το άρθρο 59 και το άρθρο 60 της Συνθήκης καθώς και το άρθρο 22 του Κανονισμού 1408/71 σχετικά με την χορήγηση ιατρικής περίθαλψης και φαρμάκων σε άλλο κράτος μέλος εκτός του αρμοδίου(1).

1. Είναι ενήμερη η Επιτροπή για τον αριθμό των ατόμων που προσφεύγουν σε ιατρική περίθαλψη σε άλλο κράτος μέλος εκτός του αρμοδίου;

2. Εάν όχι, συμμερίζεται η Επιτροπή την άποψη του υπογράφοντος ότι καλό θα ήταν να διεξαχθεί περαιτέρω έρευνα όσον αφορά το θέμα αυτό, μεταξύ άλλων και για να διαπιστωθεί μήπως, συνεπεία των προαναφερθεισών αποφάσεων του Δικαστηρίου, απαιτείται η τροποποίηση του άρθρου 22 του Κανονισμού 1408/71(2);

Απάντηση του κ. Flynn εξ ονόματος της Επιτροπής

(3 Μαΐου 1999)

Καταρχάς, η Ευρωπαϊκή Επιτροπή ενημερώνει τον κ. βουλευτή ότι δεν διαθέτει πρόσφατα στοιχεία σχετικά με τον αριθμό των προσώπων τα οποία προστρέχουν για υπηρεσίες υγείας και για φαρμακευτικά προϊόντα σε κράτος μέλος άλλο από το αρμόδιο κράτος μέλος.

Η Ευρωπαϊκή Επιτροπή συμμερίζεται την άποψη του κ. βουλευτή για τη σκοπιμότητα μιας μελέτης η οποία θα παράσχει τη δυνατότητα ανάλυσης των συνεπειών της νομολογίας του Δικαστηρίου, η οποία θεσπίστηκε με τις αποφάσεις του Kohll και Decker, πάνω στα συστήματα κοινωνικής ασφάλισης των κρατών μελών και στην κοινοτική κανονιστική ρύθμιση. Η Ευρωπαϊκή Επιτροπή πρόκειται να λάβει ήδη από τώρα τα αναγκαία μέτρα για την έναρξη μιας τέτοιας μελέτης.

(1) Υπόθεση C-158/96 (Kohll) και υπόθεση C-120/95 (Decker).

(2) ΕΕ L 149 της 5.7.1971, σελ. 2.
ΓΡΑΠΤΗ ΕΡΩΤΗΣΗ E-0683/99

υποβολή: Daniel Varela Suanzes-Carpegna (PPE) προς την Επιτροπή

(26 Μαρτίου 1999)

Θέμα: Ποσοστώσεις φιλέτων τόνου για το 1999

Εκτιμώντας ότι η κονσερβοποιία τόνου είναι η σημαντικότερη του κοινοτικού τομέα κονσερβοποιίας από οικονομικής και κοινωνικής άποψης λόγω ακριβώς του ιδιαίτερα μεγάλου αριθμού θέσεων απασχόλησης και των συναλλαγών που προκύπτουν από αυτή, θα μπορούσε η Επιτροπή να εξηγήσει για ποιούς λόγους εξετάζει το ενδεχόμενο να ανοίξει τις εισαγωγές ενός ημι-μεταποιημένου προϊόντος, όπως είναι τα φιλέτα τόνου προέλευσης Νοτιοανατολικής Ασίας, και να ανοίξει έτσι το δρόμο στην απελευθέρωση του τομέα της κονσερβοποιίας τόνου;

Αντιλαμβάνεται η Επιτροπή ότι, δεδομένων των συνθηκών της αγοράς στον τομέα αυτό, ένα τέτοιο μέτρο θα προκαλούσε την πλήρη στρέβλωση του κοινοτικού βιομηχανικού τομέα μεταποίησης τόνου και ότι, για να αποφευχθεί η απώλεια θέσεων απασχόλησης μιας μη ανταγωνιστικής επιχείρησης, θα θυσιασθεί ένας σαφώς μεγαλύτερος αριθμός θέσεων απασχόλησης σε άλλους τομείς της Ευρωπαϊκής Ένωσης;

Απάντηση της κας Bonino εξ ονόματος της Επιτροπής

(3 Μαΐου 1999)

Οπως το έχει τονίσει το Αξιότιμο Μέλος του Κοινοβουλίου στην ερώτησή του E-540/99(1), τα φιλέτα τόνου έχουν πλέον καθιερωθεί ως πρώτη ύλη στην παραγωγή των κονσερβών τόνου. Σε ορισμένα κράτη μέλη, το φιλέτο τόνου αντιπροσωπεύει σήμερα το 60 % των πρώτων υλών που χρησιμοποιούνται για την παραγωγή κονσερβών.

Το άνοιγμα μιας περιορισμένης αυτόνομης δασμολογικής ποσόστωσης αποσκοπεί στην διευκόλυνση της προμήθειας όσον αφορά τις πρώτες ύλες του κοινοτικού τομέα κονσερβοποιίας. Το μέτρο αυτό δεν αποτελεί, σε καμία περίπτωση βήμα προς την απελευθέρωση του τελικού προϊόντος, δηλαδή της κονσέρβας τόνου. Η Επιτροπή δεν έχει διατυπώσει καμία πρόταση προς αυτήν την κατεύθυνση, ούτε στο πλαίσιο των προτάσεων για το άνοιγμα αυτονόμων δασμολογικών ποσοστώσεων, ούτε στο πλαίσιο της μεταρρύθμισης της κοινής οργάνωσης των αγορών των προϊόντων της αλιείας και της υδατοκαλλιέργειας.

Οσον αφορά το ενδεχόμενο της αποσταθεροποίησης του βιομηχανικού τομέα της κονσερβοποιίας τόνου, η Επιτροπή πιστεύει ότι δεν υπάρχει κίνδυνος οι επί του παρόντος υφιστάμενες συνθήκες της αγοράς να δημιουργήσουν μείζονος σημασίας προβλήματα λόγω του ανοίγματος μιας ποσόστωσης η οποία αντιστοιχεί στο 5 % μόνο των κοινοτικών εισαγωγών του εν λόγω προϊόντος. Αντιθέτως, είναι πεπεισμένη για το ότι η ποσόστωση αυτή θα έπρεπε να επιτρέψει σ αυτόν τον βιομηχανικό τομέα να βελτιώσει την ανταγωνιστικότητά του σε σχέση με τις εξαγωγές τρίτων χωρών. Η ανάγκη αυτής της ενίσχυσης της ανταγωνιστικότητας είναι ακόμα μεγαλύτερη δεδομένου ότι, σε ορισμένα κράτη μέλη, έχουν σημειωθεί σημαντικές απώλειες θέσεων απασχόλησης, που οφείλονται στο κλείσιμο ορισμένων επιχειρήσεων.

(1) βλέπε σελίδα 55.
ΓΡΑΠΤΗ ΕΡΩΤΗΣΗ E-0067/99

υποβολή: Esko Seppänen (GUE/NGL) προς την Επιτροπή

(27 Ιανουαρίου 1999)

Θέμα: Οδηγία της ΕΕ για τα ωράρια εργασίας

Σύμφωνα με άποψη που έχει διατυπωθεί στη Φινλανδία, η ΕΕ έχει εκπονήσει οδηγία σχετικά με τα ωράρια εργασίας βάσει της οποίας οι οδηγοί των οχημάτων άμεσης επέμβασης επιτρέπεται να εργάζονται συνεχώς επί 10 και πλέον ώρες. Δεδομένου ότι είναι φανερό ότι οι οδηγοί των εν λόγω οχημάτων δεν υπάγονται ως προς τα ωράρια εργασίας τους στις διατάξεις σχετικά με την προστασία της υγείας και την ασφάλεια των εργαζομένων στους χώρους εργασίας, ερωτώ την Επιτροπή εάν προτίθεται να εκπονήσει διατάξεις για την προστασία και της ομάδας αυτής εργαζομένων από τις δυσάρεστες συνέπειες μιας υπερβολικά κοπιώδους και αδιάκοπης απασχόλησης;

Απάντηση του κ. Kinnock εξ ονόματος της Επιτροπής

(9 Απριλίου 1999)

Η οδηγία 93/104/ΕΚ του Συμβουλίου, της 23ης Ιουνίου 1996(1), ορίζει τις στοιχειώδεις προδιαγραφές ασφάλειας και υγείας όσον αφορά την οργάνωση του χρόνου εργασίας. Η οδηγία αυτή έχει εφαρμογή στους εργαζόμενους που χρησιμοποιούν οχήματα αντιμετώπισης καταστάσεων έκτακτης ανάγκης, όπως πυροσβεστικά οχήματα και ασθενοφόρα, εφόσον τα ιδιαίτερα χαρακτηριστικά των δραστηριοτήτων που ασκούν δεν έρχονται αναπόφευκτα σε αντίθεση με τις νομοθετικές διατάξεις. Το άρθρο 6 της οδηγίας ορίζει ρητά ότι ο χρόνος εργασίας δεν πρέπει να υπερβαίνει, ανά επταήμερο, τις 48 ώρες κατά μέσον όρο, συμπεριλαμβανομένων των υπερωριών. Το άρθρο 3 προβλέπει περίοδο ανάπαυσης, ανά εικοσιτετράωρο, ελάχιστης διάρκειας 11 συναπτών ωρών. Είναι επομένως δυνατόν βάσει της οδηγίας, το ωράριο εργασίας να υπερβαίνει τις 10 ώρες ημερησίως, υπό τον όρο ότι ο μέσος εβδομαδιαίος χρόνος εργασίας δεν υπερβαίνει συνολικά τις 48 ώρες. Το άρθρο 4 της οδηγίας ορίζει ότι κάθε εργαζόμενος δικαιούται χρόνο διαλείμματος, όταν ο χρόνος ημερήσιας εργασίας υπερβαίνει τις έξι ώρες.

Πρόσθετη ευελιξία απορρέει από το άρθρο 17 παράγραφος 2.1 στοιχείο γ) (iii), που επιτρέπει παρεκκλίσεις των ανωτέρω ελάχιστων προτύπων, προκειμένου για τις υπηρεσίες πρώτων βοηθειών, πυρόσβεσης και πολιτικής άμυνας, μέσω της εθνικής νομοθεσίας, συλλογικών συμβάσεων ή συμφωνιών μεταξύ εργοδοτών και εργαζόμενων, υπό τον όρο ότι χορηγούνται στους οικείους εργαζόμενους ισοδύναμες περίοδοι αντισταθμιστικής ανάπαυσης. Η οδηγία παρέχει συνεπώς ευελιξία, βασιζόμενη όμως σε θεσμοθετημένο πλαίσιο κοινωνικής προστασίας.

(1) ΕΕ L 307 της 13.12.1993.
ΓΡΑΠΤΗ ΕΡΩΤΗΣΗ E-0770/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Παραδοσιακά παγωτά

Στην Επίσημη Εφημερίδα των Ευρωπαϊκών Κοινοτήτων ΕΕ C 329/97 της 31.10.1997, δημοσιεύθηκε μία αίτηση για καταχώρησητης ονομασίας "παραδοσιακά παγωτά" βάσει του Κανονισμού ΕΟΚ 2082/92(1) του Συμβουλίου, σχετικά με την πιστοποίηση των ειδικών χαρακτηριστικών, η οποία δεν έχει ικανοποιηθεί ακόμη.

Ποιά είναι η κατάσταση όσον αφορά το θέμα αυτό στο πλαίσιο της κοινοτικής διαδικασίας;

(1) ΕΕ L 208 της 24.7.1992, σελ. 9.
ΓΡΑΠΤΗ ΕΡΩΤΗΣΗ E-0686/99

υποβολή: Daniel Varela Suanzes-Carpegna (PPE) προς την Επιτροπή

(26 Μαρτίου 1999)

Θέμα: Ποσοστώσεις φιλέτων τόνου για το 1999

Εκτιμώντας ότι η σημερινή διάρθρωση και οι μηχανισμοί εφοδιασμού για τα φιλέτα τόνου στις χώρες της ΕΕ αντικατοπτρίζουν τα νόμιμα συμφέροντα του κοινοτικού στόλου μέσα από μια ισορροπία που έχει επιτευχθεί με πολύ κόπο,

πως εξηγεί η Επιτροπή το ότι ζητεί να ανοίξει μια νέα ποσόστωση που είναι ριζικά αντίθετη με τα συμφέροντα του προαναφερθέντος κοινοτικού στόλου και θα οδηγήσει στη δραστική μείωση των πωλήσεών του στην αγορά;

Απάντηση της κας Bonino εξ ονόματος της Επιτροπής

(7 Μαΐου 1999)

Η Επιτροπή δεν φρονεί ότι το άνοιγμα μιας ποσόστωσης, περιορισμένης χρονικά και ποσοτικά και που υπόκειται επιπλέον σε δασμό 6 %, μπορεί να παραβλάψει τα συμφέροντα των εφοπλιστών της Κοινότητας ή να μειώσει το μερίδιό τους στην κοινοτική αγορά, όσον αφορά τον εφοδιασμό της σε τόνο.

Πράγματι, ο κοινοτικός στόλος διαθέτει ένα μεγάλο μέρος της παραγωγής του σε τρίτες χώρες σε συνάρτηση με τις ανάγκες της διεθνούς αγοράς. Σχετικά μ αυτό το θέμα, είναι ενδεικτικό το γεγονός ότι ο στόλος αυτός μείωσε τις παραδόσεις του στην κοινοτική αγορά κατά 15 % το 1998 σε σχέση με το 1996 και το ποσοστό αυτό ανέρχεται ακόμη και σε 36 % για τον μακρύπτερο τόνο, είδος το οποίο έχει μεγάλη ζήτηση για την παραγωγή κονσερβών ποιότητας.
ΓΡΑΠΤΗ ΕΡΩΤΗΣΗ P-0605/99

υποβολή: Roberta Angelilli (NI) προς την Επιτροπή

(4 Μαρτίου 1999)

Θέμα: Συγκρούσεις κτηνοτρόφων και αστυνομίας

Αναφορικά με τις πρόσφατες συγκρούσεις μεταξύ αστυνομικών δυνάμεων και κτηνοτρόφων που έφθασαν απ'όλη την Ευρώπη, καθώς και την κατάσταση "πολιορκίας" του Ευρωπαϊκού Κοινοβουλίου που σταμάτησε τις εργασίες του κατά τις εν λόγω διαδηλώσεις.

Ερωτάται η Επιτροπή.

1. Δεν θεωρεί ότι η κατάρχήν κλειστή και εχθρική στάση έναντι των διαδηλωτών είχε κάποια επίδραση στη χειροτέρευση της κατάστασης που κατέληξε σε συγκρούσεις με τις δυνάμεις της τάξης;

2. Δεν θεωρεί ότι το συμβάν παραβιάζει τα δικαιώματα ελεύθερου και δημοκρατικού συλλαλητηρίου εκπροσώπων ενός σημαντικού οικονομικού τομέα της Ευρώπης;

3. Μπορεί να διατυπώσει μια γενική άποψη επί του θέματος;

Απάντηση του κ. Liikanen εξ ονόματος της Επιτροπής

(23 Μαρτίου 1999)

Η Επιτροπή δεν μπορεί να εκφράσει άποψη για απόφαση που έλαβε το Κοινοβούλιο.

Η Επιτροπή δεν είχε κλείσει στις 22 Φεβρουαρίου 1999.
ΓΡΑΠΤΗ ΕΡΩΤΗΣΗ E-0771/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Παραδοσιακά παγωτά

Στην Επίσημη Εφημερίδα των Ευρωπαϊκών Κοινοτήτων ΕΕ C 329/97 της 31.10.1997, δημοσιεύθηκε μία αίτηση για καταχώρησητης ονομασίας "παραδοσιακά παγωτά" βάσει του Κανονισμού ΕΟΚ 2082/92(1) του Συμβουλίου, σχετικά με την πιστοποίηση των ειδικών χαρακτηριστικών, η οποία δεν έχει ικανοποιηθεί ακόμη.

Υπάρχει κάποιος λόγος ώστε ο καταναλωτής να μην μπορεί να διακρίνει μεταξύ των παραδοσιακών παγωτών και αυτών που παράγονται με βιομηχανικές διαδικασίες;

(1) ΕΕ L 208 της 24.7.1992, σελ. 9.
ΓΡΑΠΤΗ ΕΡΩΤΗΣΗ E-0649/99

υποβολή: Cristiana Muscardini (NI) προς την Επιτροπή

(16 Μαρτίου 1999)

Θέμα: Ανεξέλεγκτη αύξηση μεταναστευτικού ρεύματος στη ΕΕ

Έχοντας υπόψη το τεράστιο κύμα μεταναστών στο έδαφος της Ένωσης και ειδικότερα στις χώρες εκείνες που λόγω της γεωγραφικής τους θέσης έχουν λιγότερες δυνατότητες ελέγχου των ρευμάτων αυτών και την έκδοση σε ορισμένες χώρες όπως η Ιταλία, νόμων για τη μετανάστευση που δεν είναι σε θέση να ανταποκριθούν ούτε καν εν μέρει στις πραγματικές ανάγκες των πολιτών, κοινοτικών ή εξοκοινοτικών, θα εκδώσει το Συμβούλιο, εν αναμονή της επίτευξης της Πολιτικής Ένωσης, διατάξεις εις τρόπον ώστε να ελεγχθεί το μεταναστευτικό ρεύμα κατά ισότιμο τρόπο σε όλα τα κράτη μέλη;

Απάντηση της κας Gradin εξ ονόματος της Επιτροπής

(7 Μαΐου 1999)

Η Επιτροπή συμμερίζεται την ανάλυση σύμφωνα με την οποία ο έλεγχος των μεταναστευτικών ρευμάτων στην νωση θα είναι ένας από τους κυριότερους στόχους στο πλαίσιο της υλοποίησης της συνθήκης του μστερνταμ.

Συγκεκριμένα, στο άρθρο 62 παράγραφοι 1 και 2 της Συνθήκης ΕΚ (πρώην άρθρο 73 ι), το Συμβούλιο έλαβε μέτρα σχετικά με τη διέλευση των εξωτερικών συνόρων των κρατών μελών που αφορούν κυρίως τις προδιαγραφές και τις διαδικασίες που πρέπει να ακολουθούν τα κράτη μέλη κατά τη διενέργεια ελέγχων προσώπων στα εξωτερικά σύνορα, όπως επίσης και τους κανόνες για τις θεωρήσεις προκειμένου για σύντομη διαμονή.

Επίσης, δυνάμει του άρθρου 63 παράγραφος 3 στοιχεία α και β της Συνθήκης ΕΚ (πρώην άρθρο 73 κ), το Συμβούλιο θα θεσπίσει μέτρα περί μεταναστευτικής πολιτικής στον τομέα σχετικά με τις προϋποθέσεις εισόδου και διαμονής, όπως επίσης μέτρα σχετικά με την παράνομη μετανάστευση και παράνομη διαμονή.

Επιπλέον, η εφαρμογή του πρωτοκόλλου που θα θέσει το κεκτημένο του Schengen στο πλαίσιο της Ευρωπαϊκής νωσης θα παράσχει σ' αυτή σειρά μέσων που έχουν ήδη εφαρμοσθεί στο πλαίσιο αυτού του διακυβερνητικού σχήματος.

Επομένως, έπειτα από αυτά που προαναφέρθηκαν, το νομικό πλαίσιο μετά την έναρξη ισχύος της συνθήκης του μστερνταμ, όντως επιτρέπει την έγκριση νομικά δεσμευτικών κανόνων στο πλαίσιο της νωσης όσον αφορά την μετανάστευση και τον έλεγχο των συνόρων.
ΓΡΑΠΤΗ ΕΡΩΤΗΣΗ E-0394/99

υποβολή: Alexandros Alavanos (GUE/NGL) προς την Επιτροπή

(1 Μαρτίου 1999)

Θέμα: Χρηματοδότηση δράσεων για προγράμματα αναδιάρθρωσης καλλιεργειών εσπεριδοειδών από το Γ' Κ.Π.Σ.

Ο τομέας των εσπεριδοειδών στην Ελλάδα αντιμετωπίζει σοβαρά προβλήματα τόσο από την πολιτική της Ε.Ε. (συμφωνίες GATT, προτιμησιακές συμφωνίες με τρίτες χώρες). όσο και από τις διεθνείς συγκυρίες. Προκειμένου να αντιμετωπίσει τα προβλήματα αυτά απαιτούνται δράσεις προς την κατεύθυνση της αναδιάρθρωσής του αλλά και της στήριξης της μεταποιητικής του βιομηχανίας ώστε να εκσυγχρονιστεί και να στραφεί και προς άλλες δραστηριότητες όπως π.χ. η παραγωγή και τυποποίηση φυσικών χυμών.

Ερωτάται η Επιτροπή:

1. Μπορούν να ενταχθούν δράσεις για την αναδιάρθρωση των εσπεριδοειδών και της μεταποιητικής τους βιομηχανίας στα επιχειρησιακά προγράμματα που χρηματοδοτούνται από τα διαρθρωτικά ταμεία;

2. Τι προτίθεται να πράξει ώστε να συμπεριληφθούν τέτοιες δράσεις στο Γ' Κοινοτικό Πλαίσιο Στήριξης;

Απάντηση του κ. Fischler εξ ονόματος της Επιτροπής

(31 Μαρτίου 1999)

1. Ναι, αλλά λόγω του πολύ προχωρημένου σταδίου της παρούσας περιόδου προγραμματισμού των Διαρθρωτικών Ταμείων, δεν υπάρχει επαρκές περιθώριο στο κοινοτικό πλαίσιο στήριξης (ΚΠΣ) 1994-1999 τόσο από άποψη διαθέσιμων πιστώσεων όσο και από άποψη χρόνου, για την ανάληψη νέων διαρθρωτικών ενεργειών υπέρ του τομέα των εσπεριδοειδών.

2. Εναπόκειται στις αρχές του κράτους μέλους να ορίσουν τις προτεραιότητές τους και να τις συμπεριλάβουν στις προτάσεις τους όσον αφορά τα περιφερειακά σχέδια και τις επιχειρησιακές παρεμβάσεις. Η Επιτροπή θα τις εξετάσει σύμφωνα με τις διατάξεις που θα θεσπισθούν για την τρίτη περίοδο 2000-2006.
ΓΡΑΠΤΗ ΕΡΩΤΗΣΗ E-0788/99

υποβολή: Graham Mather (PPE) προς την Επιτροπή

(6 Απριλίου 1999)

Θέμα: Κριτική της Επιτροπής στην Υπηρεσία Ελέγχου των Φαρμάκων (ΗΒ)

Όπως αναφέρεται, η Επιτροπή επέκρινε την ΥΕΦ, μετά από διαμαρτυρία μερίδος της βιομηχανίας του ΗΒ, για την φερόμενη αποτυχία του να επιβάλει αποτελεσματικά τη νομοθεσία περί φαρμάκων σε "οριακούς" τομείς της κατάταξης προϊόντων σε τρόφιμα, καλλυντικά, ιατρικές εφευρέσεις και ιατρικά σκευάσματα. Το ΗΒ υπέβαλε τώρα νέες νομοθετικές προτάσεις στον εν λόγω τομέα.

1. Ποία είναι η ακριβής φύση της κριτικής της Επιτροπής σε βάρος της ΥΕΦ;

2. Κατά την άποψη της Επιτροπής, η προταθείσα νομοθεσία του ΗΒ ανταποκρίνεται στην εν λόγω κριτική;

3. Έχει πεισθεί η Επιτροπή πως οι νέες προτάσεις της δεν θα περιορίσουν αδικαιολόγητα τη διάθεση στο εμπόριο ορισμένων προϊόντων στο ΗΒ, διαταράσσοντας έτσι την ομαλή λειτουργία της εσωτερικής αγοράς;

Απάντηση του κ. Bangemann εξ ονόματος της Επιτροπής

(7 Μαΐου 1999)

Σύμφωνα με το άρθρο 1 της οδηγίας 65/65/EOK του Συμβουλίου της 26ης Ιανουαρίου 1965 περί της προσεγγίσεως των νομοθετικών, κανονιστικών και διοικητικών διατάξεων σχετικά με τα φαρμακευτικά ιδιοσκευάσματα(1), νοείται ως φάρμακο κάθε ουσία ή σύνθεση ουσιών που χαρακτηρίζεται ως έχουσα θεραπευτικές ή προληπτικές ιδιότητες έναντι ασθενειών ανθρώπων ή ζώων. Θεωρείται, ομοίως, ως φάρμακο, κάθε ουσία ή σύνθεση ουσιών που δύναται να χορηγηθεί σε άνθρωπο ή ζώο, με σκοπό να διενεργηθεί ιατρική διάγνωση ή να αποκατασταθούν, να βελτιωθούν ή να τροποποιηθούν οργανικές λειτουργίες στον άνθρωπο ή στο ζώο. Ως γενική αρχή, τα έτοιμα φάρμακα μπορούν να κυκλοφορήσουν σε κράτος μέλος μόνο εφόσον η ποιότητα, ασφάλεια και αποτελεσματικότητά τους έχουν αποδειχθεί στο πλαίσιο διαδικασίας εγκρίσεως.

Οι βασικές αυτές διατάξεις έπρεπε να έχουν τύχει, από πολλών ετών, εφαρμογής εκ μέρους των κρατών μελών, στις εθνικές νομοθεσίες τους. Ωστόσο, κατόπιν καταγγελίας για συγκεκριμένη ομάδα προϊόντων, η Επιτροπή, διαπίστωσε ότι η βρετανική νομοθεσία δεν περιελάμβανε συστηματική εφαρμογή των ανωτέρω διατάξεων σε όλα ανεξαιρέτως τα προϊόντα (ιδίως σε ορισμένα "προϊόντα υγείας") στην βρετανική αγορά. Η Επιτροπή, υπό την ιδιότητά της ως θεματοφύλακα της κοινοτικής νομοθεσίας, υποχρεώθηκε, κατόπιν τούτων, να ζητήσει από το Ηνωμένο Βασίλειο να ευθυγραμμίσει την εθνική νομοθεσία του, την σχετική με την ταξινόμηση των φαρμάκων, με τις διατάξεις της κοινοτικής νομοθεσίας.

Οι βρετανικές αρχές κατέστησαν γνωστή την πρόθεσή τους να επιτύχουν τον στόχο της πλήρους συμμόρφωσης με την κοινοτική νομοθεσία, μέσω της ταχείας εκδόσεως προτεινόμενων νέων κανονισμών για την εξέταση της ταξινόμησης των φαρμάκων. Η Επιτροπή αναμένει ότι ο στόχος αυτός θα επιτευχθεί με την έκδοση των νέων αυτών κανονισμών και ελπίζει ότι η πλήρης εφαρμογή της κοινοτικής φαρμακευτικής νομοθεσίας στο Ηνωμένο Βασίλειο θα συμβάλει στην εύρυθμη λειτουργία της εσωτερικής αγοράς.

(1) ΕΕ 22, 9.2.1965.
ΓΡΑΠΤΗ ΕΡΩΤΗΣΗ E-0251/99

υποβολή: Caroline Jackson (PPE) προς την Επιτροπή

(12 Φεβρουαρίου 1999)

Θέμα: Πιθανώς παράνομες επιδοτήσεις προς ιρλανδούς καλλιεργητές μανιταριών

Στις 11 Οκτωβρίου 1998, η εφημερίδα του Λονδίνου "Sunday Telegraph" ανέφερε ότι οι ιρλανδοί καλλιεργητές μανιταριών είχαν σε τέτοιο βαθμό επωφεληθεί από κοινοτικές επιδοτήσεις, επιχορηγήσεις του προγράμματος "Leader" και φοροαπαλλαγές στη Βρετανία, ώστε η βρετανική αγορά να έχει κατακλυσθεί από φθηνές εισαγωγές από την Ιρλανδία. Θα μπορούσε η Επιτροπή να αναφέρει εάν, κατά τη γνώμη της, αυτές οι επιδοτήσεις και φοροαπαλλαγές συνιστούν αθέμιτο ανταγωνισμό; Αν ναι, σε ποιές ενέργειες προβαίνει η Επιτροπή;

Απάντηση του κ. Fischler εξ ονόματος της Επιτροπής

(9 Μαρτίου 1999)

Οι ιρλανδοί καλλιεργητές και κυρίως οι παραγωγοί μανιταριών, απολαύουν κοινοτικής ενίσχυσης στο πλαίσιο του επιχειρησιακού προγράμματος 1994-1999 για τη γεωργία, την αγροτική ανάπτυξη και τη δασοκομία. Τα ποσοστά της χορηγούμενης ενίσχυσης είναι σύμφωνα με την κοινοτική νομοθεσία.

Μία κοινοτική ενίσχυση χορηγείται στον τομέα της μεταποίησης τροφίμων για το σχέδιο "προϊόντα διατροφής" του επιχειρησιακού προγράμματος 1994-1999 για τη βιομηχανία. Τα ποσοστά ενίσχυσης είναι σύμφωνα με τον κανονισμό (ΕΚ) 951/97 του Συμβουλίου, της 20 Οκτωβρίου 1997, για τη βελτίωση των όρων μεταποίησης και εμπορίας των γεωργικών προϊόντων(1). Ένας περιορισμένος αριθμός βιομηχανιών μεταποίησης των μανιταριών έχει απολαύει της εν λόγω ενίσχυσης.

Εάν είναι αληθές ότι το πρόγραμμα Leader II δεν προβλέπει ενίσχυση για την παραγωγή μανιταριών στην Ιρλανδία, έχουν ωστόσο εντοπισθεί τρία σχέδια που αφορούν συναφείς δραστηριότητες (μελέτη εφαρμογής στα εξωτικά μανιτάρια, υπηρεσίες λιπασματοποίησης).

Η Επιτροπή δεν μπορεί να βεβαιώσει τους αριθμούς που αναφέρονται στο άρθρο που αναφέρεται από το Αξιότιμο Μέλος του Κοινοβουλίου. Ο αριθμός 14 εκατ. ιρλανδικών λιρών είναι ανακριβής.

Εξάλλου, ένας επιτόπιος έλεγχος που αφορούσε μία ενίσχυση του Ευρωπαϊκού Κοινωνικού Ταμείου (ΕΚΤ) σε μία ιδιωτική επιχείρηση κατέφαρμογή του επιχειρησιακού προγράμματος για τη βιομηχανία, απέδειξε ότι η εν λόγω ενίσχυση δεν χρησιμοποιήθηκε για τον σκοπό αυτό. Η Επιτροπή παρακολουθεί την εν λόγω υπόθεση.

Εξάλλου, πρέπει να υπενθυμισθεί συμπληρωματικά ότι το 1994, μία κρατική ενίσχυση που χορηγήθηκε από το market development fund, κρίθηκε, από την Επιτροπή, ως ασυμβίβαστη με την κοινή αγορά, γεγονός που είχε ως αποτέλεσμα την δημοσίευση της απόφασης 94/814/ΕΚ της Επιτροπής, της 14ης Σεπτεμβρίου 1994, σχετικά με μία ενίσχυση κατά την εξαγωγή των μανιταριών που χορηγήθηκε σε σχέση με το market development fund στην Ιρλανδία(2). Κατόπιν της εν λόγω αρνητικής απόφασης, οι ιρλανδικές αρχές ήταν υποχρεωμένες να καταργήσουν την ενίσχυση και να επιστρέψουν τα καταβαλλόμενα ποσά για μη τήρηση των κοινοτικών διατάξεων. Περίπου 80 % της εν λόγω ενίσχυσης, συμπεριλαμβανομένων των τόκων, επιστράφησαν. Οι ιρλανδικές αρχές πρέπει να κρατήσουν την Επιτροπή ενήμερη για την επιστροφή του υπόλοιπου 20 %.

(1) ΕΕ L 142 της 2.6.1997.

(2) ΕΕ L 335 της 23.12.1994.
91999E0146(01)

ΓΡΑΠΤΗ ΕΡΩΤΗΣΗ αρ θ. 146/99 του Brigitte LANGENHAGEN Κοινοτικές πιστώσεις για την περιοχή Stade (Συμπληρωματ κή απάντηση)



Επίσημη Εφημερίδα αριθ. C 370 της 21/12/1999 σ. 0021
ΓΡΑΠΤΗ ΕΡΩΤΗΣΗ P-0227/99

υποβολή: Ulf Holm (V) προς την Επιτροπή

(3 Φεβρουαρίου 1999)

Θέμα: Κανόνες για τις εξαγωγές όπλων

Η γερμανική Προεδρία πρότεινε νομικά δεσμευτικούς κανόνες για τις εξαγωγές όπλων. Έως σήμερα δεν έχει διασαφηθεί το εάν οι κανόνες αυτοί αποτελούν ελάχιστα πρότυπα και εάν θα επιτρέπεται στα κράτη μέλη να καθορίσουν αυστηρότερες διατάξεις, ή εάν πρόκειται για κανόνες εναρμόνισης οι οποίοι θα ισχύουν για ολόκληρη την ΕΕ.

Ποιά είναι η άποψη της Επιτροπής σε ό,τι αφορά τα ελάχιστα πρότυπα και τους κανόνες εναρμόνισης για τις εξαγωγές όπλων;

Ποιά μορφή ρύθμισης προτιμά η ίδια η Επιτροπή;

Στην περίπτωση που υποστηρίζει τους κανόνες εναρμόνισης, ποιό επίπεδο θεωρεί κατάλληλο για την εφαρμογή των εν λόγω διατάξεων;

Ποιές τρέχουσες εθνικές διατάξεις σε ό,τι αφορά τις εξαγωγές όπλων θεωρεί η Επιτροπή κατάλληλες για να αποτελέσουν τη βάση μιας ενδεχόμενης κοινοτικής νομοθεσίας στο συγκεκριμένο θέμα;

Απάντηση του κυρίουvan den Broek εξ ονόματος της Επιτροπής

(9 Μαρτίου 1999)

Η πρόταση της Προεδρίας για τη διατύπωση του κώδικα δεοντολογίας της Ένωσης για τα όπλα σε μια σταθερότερη νομική βάση (Κοινή Θέση σύμφωνα με το άρθρο 3.2 της Συνθήκης για την Ευρωπαϊκή Ένωση) συζητήθηκε στο Συμβούλιο Γενικών Υποθέσεων στις 25 Ιανουαρίου αλλά δεν έλαβε την ομόφωνη υποστήριξη των κρατών μελών. Κατά συνέπεια, ο κώδικας εξακολουθεί να έχει το μη δεσμευτικό του νομικό καθεστώς.

Τα θέματα που σχετίζονται με την εξαγωγή όπλων αντιμετωπίζονται από τα κράτη μέλη στο πλαίσιο της κοινής εξωτερικής πολιτικής και της πολιτικής ασφάλειας (ΚΕΠΠΑ). Η Επιτροπή συμμετέχει πλήρως στη λήψη των αποφάσεων αυτών. Το άρθρο 223 της Συνθήκης ΕΟΚ εφαρμόζεται στον τομέα αυτόν και δεν υπάρχουν κανόνες της Ένωσης που αφορούν τις εξαγωγές όπλων.